เงินบาทเปิด 30.84/86 บาท
ธนาคารซีไอเอ็มบี ไทย รายงาน เงินบาทเปิด 30.84/86 แนวโน้มแข็งค่า มองกรอบวันนี้ 30.84-30.90
12 เม.ย. 2555

ธนาคารซีไอเอ็มบี ไทย รายงาน เงินบาทเปิด 30.84/86 แนวโน้มแข็งค่า มองกรอบวันนี้ 30.84-30.90
นักบริหารเงินจากธนาคารซีไอเอ็มบี ไทย เปิดเผยว่า เช้านี้เงินบาทเปิดตลาด 30.84/86 บาท/ดอลลาร์ แข็งค่าต่อเนื่องจากปิดตลาดวานนี้ที่ 30.88/90 บาท/ดอลลาร์ เนื่องจากตลาดหุ้นต่างประเทศกลับมาฟื้นตัว โดยดัชนีดาวน์โจนส์ตลาดหุ้นนิวยอร์กปิดวันทำการล่าสุดที่ 12,805.39 จุด เพิ่มขึ้น 89.46 จุด
"ตลาดดาวโจนส์ฟื้นตัวกลับมาเป็นบวก ดอลลาร์ก็แข็งค่าขึ้นจากเมื่อวาน" นักบริหารเงิน กล่าว
ส่วนความเคลื่อนไหวของค่าเงินสกุลหลักต่างประเทศช่วงเช้าวันนี้ ค่าเงินเยนอยู่ที่ระดับ 81.00/03 เยน/ดอลลาร์ จากเย็นวานนี้ที่ปิดตลาดที่ระดับ 80.78 เยน/ดอลลาร์ ส่วนเงินยูโรล่าสุดอยู่ที่ระดับ 1.3112/3116 ดอลลาร์/ยูโร จากเย็นวานนี้ที่อยู่ที่ระดับ 1.3121 ดอลลาร์/ยูโร
นักบริหารเงิน มีมุมมองต่อทิศทางค่าเงินบาทในวันนี้ว่าน่าจะยังแข็งค่าต่อเนื่อง มองกรอบไว้ที่ 30.84-30.90 บาท/ดอลลาร์ โดยตลาดยังกังวลเรื่องสเปน และพันธบัตรของอิตาลี